APSTIPRINĀTS

Rēzeknes novada pašvaldības

iepirkuma komisijas

2018.gada 1.jūnija sēdē

(protokols Nr.1)

**IEPIRKUMA**

(Publisko iepirkumu likuma 9.pantā noteiktajā kārtībā)

 **“Pretputekļu absorbenta iestrāde grants – šķembu ceļu seguma virskārtā”**

(identifikācijas Nr. RNP 2018/17)

**NOLIKUMS**

Rēzekne,

2018.

**SATURS**

|  |  |  |
| --- | --- | --- |
| **1.** | **Vispārīgā informācija………………………………………………………….**  | **3** |
| **2.** | **Informācija par iepirkuma priekšmetu………………………………………** | **4** |
| **3.** | **Prasības pretendentiem………………………………………………………..** | **4** |
| **4.** | **Iesniedzamie dokumenti……………………………………………………….** | **5** |
| **5.** | **Piedāvājumu vērtēšanas un izvēles kritēriji………………………………….** | **6** |
| **6.** | **Iepirkuma līgums………………………………………………………………** | **7** |
| **7.** | **Iepirkuma komisijas tiesības un pienākumi………………………………….**  | **7** |
| **8.** | **Pretendenta tiesības un pienākumi……………………………………………** | **7** |
| **9.** | **Nolikuma pielikumi…………………………………………………………….** | **8** |
| **Pielikums Nr.1** | **“Tehniskā specifikācija”…………………………………………..** | **9** |
| **Pielikums Nr.2** | **“Pieteikums dalībai iepirkumā”** (forma)**………………………….** | **11** |
| **Pielikums Nr.3** | **“Apliecinājums par iepriekšējo pieredzi”** (forma)**……………….** | **13** |
| **Pielikums Nr.4** | **“Finanšu piedāvājums”** (forma)**…………………………………..** | **14** |
| **Pielikums Nr.5** | **“Apakšuzņēmēju saraksts”** (forma)**………………………………** | **15** |
| **Pielikums Nr.6** | **“Apakšuzņēmēja un/vai personas, uz kuras iespējām pretendents balstās, apliecinājums”** (forma)**……………………..** | **16** |
| **Pielikums Nr.7** | **Apliecinājums par tehnisko nodrošinājumu”** (forma)**…………..** | **17** |
| **Pielikums Nr.8** | **“Līgums”** (projekts)**………………………………………………...** | **18** |

**1.** **Vispārīgā informācija**

1.1. Iepirkuma identifikācijas numurs RNP 2018/17.

1.2. Pasūtītājs.

|  |  |
| --- | --- |
| Pasūtītāja nosaukums  | Rēzeknes novada pašvaldība  |
| Juridiskā adrese  | Atbrīvošanas aleja 95A, Rēzekne, LV-4601  |
| Reģistrācijas numurs  | 90009112679  |
| Kontaktpersonas  | par nolikumā izvirzītajām prasībām – iepirkuma komisijas locekle Larisa Vinogradova, tālrunis 64607171, e-pasts: larisa.vinogradova@rezeknesnovads.lv; par tehnisko specifikāciju – iepirkuma komisijas priekšsēdētājs Alberts Kindzulis, tālrunis 64607170, e-pasts: alberts.kindzulis@rezeknesnovads.lv.  |
| **E-pasta adrese**  | info@rezeknesnovads.lv  |
| **Darba laiks**  | darbdienās no plkst.8-00 līdz plkst.16-30  |
| **Iepirkuma komisija**  | iepirkumu veic ar Rēzeknes novada pašvaldības izpilddirektora 2018.gada 21.maija rīkojumu Nr.3.6/195 izveidotā iepirkuma komisija (turpmāk – Komisija).  |

1.3. Iepirkuma metode – iepirkums Publisko iepirkuma likuma 9.pantā noteiktajā kārtībā.

1.4. Piedāvājumu iesniegšanas un atvēršanas vieta, datums, laiks un kārtība.

1.4.1. Ieinteresētās personas piedāvājumus var iesniegt līdz **2018.gada 15.jūnijam plkst.11-00** Rēzeknes novada pašvaldībā, Atbrīvošanas alejā 95A, Rēzekne, LV-4601, iesniedzot personīgi (pašvaldības lietvedības sekretāram 17.kabinetā (pieņemamā) darbdienās no plkst.8-00 līdz plkst.16-30) vai sūtot pa pastu. Pasta sūtījumam jābūt nogādātam šajā apakšpunktā norādītajā adresē līdz augstākminētajam termiņam.

1.4.2. Piedāvājumu atvēršanas sanāksme notiks tūlīt pēc piedāvājumu iesniegšanas termiņa beigām **2018.gada 15.jūnijā plkst.11-00** Rēzeknes novada pašvaldībā, Atbrīvošanas alejā 95A, Rēzekne (sanāksmes norises vieta (telpa) tiks precizēta).

1.4.3. Piedāvājums, kas iesniegts pēc nolikuma 1.4.1.apakšpunktā noteiktā termiņa, neatvērts tiks atdots vai nosūtīts atpakaļ iesniedzējam.

1.5. Piedāvājuma noformēšana.

1.5.1. Uz aploksnes / iepakojuma ar piedāvājumu ir jānorāda šāda informācija:

Rēzekne novada pašvaldībai, Atbrīvošanas aleja 95A, Rēzekne, LV-4601

**Piedāvājums iepirkumā** **“Pretputekļu absorbenta iestrāde**

**grants – šķembu ceļu seguma virskārtā”**,identifikācijas Nr. RNP 2018/17

<***Ieinteresētā piegādātāja nosaukums, juridiskā adrese, tālrunis, e-pasts***>

**Neatvērt līdz 2018.gada 15.jūnijam plkst.11-00**

1.5.2. Piedāvājums iesniedzams vienā eksemplārā.

1.5.3. Piedāvājums jāsagatavo datorrakstā latviešu valodā. Ja piedāvājumā iekļauti dokumenti vai informatīvie materiāli svešvalodā, tiem pievieno apliecinātu tulkojumu atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām.

1.5.4. Pretendentam jāiesniedz viens piedāvājums par visu iepirkuma priekšmeta apjomu bez variantiem.

1.5.5. Piedāvājums sastāv no:

1.5.5.1. pretendenta atlases dokumentiem, ieskaitot pieteikumu dalībai iepirkumā;

1.5.5.2. tehniskā piedāvājuma;

1.5.5.3. finanšu piedāvājuma.

1.5.6. Piedāvājuma dokumenti ir jāiesniedz cauršūti vai citādi ar tehniskiem līdzekļiem savienoti kopā tā, lai atsevišķus dokumentus nebūtu iespējams atdalīt no kopējā piedāvājuma. Dokumentiem jābūt sanumurētiem un jāatbilst pievienotajam satura radītājam (ja tāds ir pievienots).

1.5.7. Piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

1.5.8. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

1.5.9. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.

1.5.10. Ja pretendents iesniedz dokumentu kopijas, tās pareizību jāapliecina normatīvajos aktos noteiktajā kārtībā.

1.5.11. Iesniegtie piedāvājumi ir pasūtītāja īpašums un netiek atdoti atpakaļ pretendentiem. Izņēmums ir nolikuma 1.4.1.apakšpunktā noteiktā piedāvājumu iesniegšanas termiņa nokavējums, tad piedāvājums neatvērts tiks atdots atpakaļ iesniedzējam.

**2.** **Informācija par iepirkuma priekšmetu**

2.1. Iepirkuma priekšmets ir pretputekļu absorbenta iestrāde grants – šķembu ceļu seguma virskārtā, saskaņā ar tehnisko specifikāciju (nolikuma pielikums Nr.1).

2.2. CPV kods: 50230000-6 (remonta, tehniskās apkopes un saistītie pakalpojumi attiecībā uz ceļiem un citām iekārtām).

2.3. Līguma izpildes vieta – Rēzeknes novada teritorija.

2.4. Iepirkums nav sadalīts daļās, piedāvājums ir jāiesniedz par visu iepirkuma apjomu.

2.5. Līguma izpildes laiks – no līguma noslēgšanas līdz 2018.gada 1.oktobrim.

2.6. Piedāvājuma izvēles kritērijs – **piedāvājums ar viszemāko cenu**.

2.7. Pasūtītājam iepirkuma līguma darbības laikā ir tiesības samazināt pretputekļu absorbenta iestrādi grants – šķembu ceļu seguma virskārtā, nesasniedzot kopējo līgumcenu, un tas nevar būt par pamatu pretenzijas pieteikšanai pasūtītājam.

**3. Prasības pretendentiem**

**(tostarp, par pretendenta saimniecisko un finansiālo stāvokli un**

**iespējām sniegt pakalpojumus)**

3.1. Attiecībā uz pretendentu nepastāv Publisko iepirkumu likuma 9.panta astotajā daļā noteiktie pretendentu izslēgšanas gadījumi. Lai pārbaudītu vai pretendents nav izslēdzams no dalības iepirkumā saskaņā ar Publisko iepirkumu likuma 9.panta astoto daļu, Komisija rīkojas atbilstoši Publisko iepirkumu likuma 9.panta devītajai, desmitajai un vienpadsmitajai daļai.

3.2. Piegādātājs ir reģistrēts atbilstoši normatīvo aktu prasībām, ja šāda reģistrācija ir nepieciešama saskaņā ar normatīvajiem aktiem, un ir tiesīgs sniegt pasūtītājam nepieciešamos pakalpojumus Latvijas Republikā.

3.3. Ja pretendents ir personu grupa vai personālsabiedrība, nolikuma 3.1.-3.2.punktos izvirzītās prasības attiecas uz visiem personu grupas vai personālsabiedrības dalībniekiem.

3.4. Pretendentam jānodrošina tehniskajā specifikācijā norādīto darbību veikšanai nepieciešamā tehnika, iekārtas, instrumenti un cits aprīkojums.

3.5. Pretendentam ir pieredze līdzīgo pakalpojumu sniegšanā – iepriekšējo 3 (triju) gadu laikā pretendents ir veicis pretputekļu absorbenta iestrādi grants – šķembu ceļu un ielu segumu virskārtā vismaz 5 km garumā un par minēto pakalpojumu sniegšanu var saņemt atsauksmes un/vai pieņemšanas – nodošanas aktu kopijas. Informāciju par pieredzi pretendents norāda, aizpildot Apliecinājumu par iepriekšēji pieredzi (nolikuma pielikums Nr.3).

3.6. Pretendenta īpašumā vai valdījumā ir nepieciešamā tehnika un aprīkojums tehniskajā specifikācijā minēto pakalpojumu sniegšanai. To pretendents pierāda, iesniedzot Apliecinājumu par tehnisko nodrošinājumu (nolikuma pielikums Nr.7).

3.7. Ja pretendents pieaicina apakšuzņēmēju, tas iesniedz apakšuzņēmēja apliecinājumu par gatavību piedalīties līguma izpildē, kā arī norāda apakšuzņēmējam nododamo pakalpojumu apjomu (nolikuma pielikums Nr.6).

3.8. Pretendents apliecina, ka, iesniedzot piedāvājumu, ir pienācīgi iepazinies ar tehnisko specifikāciju, pakalpojumu apjomu un prasībām un atsakās saistībā ar to izvirzīt jebkādus iebildumus vai pretenzijas (nolikuma pielikums Nr.2).

3.9. Piegādātājs var balstīties uz citu personu saimnieciskajām, finansiālajām, tehniskajām un profesionālajām iespējām, ja tas ir nepieciešams līguma izpildei, neatkarīgi no savstarpējo attiecību rakstura. Šādā gadījumā piegādātājs pasūtītājam iesniedz apliecinājumu (vienošanos) par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja ir paredzējis, ka tieši šīs personas sniegs pakalpojumu, vai veiks darbības, kurām attiecīgās spējas ir nepieciešamas.

3.10. Pretendents apzinās, ka jebkurš piedāvājumā iekļautais nosacījums, kas ir pretrunā ar iepirkuma nolikumu vai neatbilst tā prasībām, var būt par pamatu piedāvājuma noraidīšanai.

**4.** **Iesniedzamie dokumenti**

4.1. Pretendenta atlases dokumenti.

4.1.1. Pretendenta pieteikums dalībai iepirkumā, kurš sagatavots atbilstoši nolikumam pievienotai formai (nolikuma pielikums Nr.2) un parakstīts (pieteikuma paraksta pretendents, pretendenta pārstāvis ar paraksta tiesībām vai pilnvarota persona).

4.1.2. Dokumenti vai dokuments, kas apliecina piedāvājuma dokumentus parakstījušās, kā arī kopijas, tulkojumus un caurauklojumus apliecinājušās personas tiesības pārstāvēt pretendentu iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, vai to kopijas, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma ietvaros. Juridiskas personas pilnvarai vai tās kopijai pievieno dokumentu, kas apliecina pilnvaru parakstījušās personas tiesības pārstāvēt attiecīgo juridisko personu.

4.1.3. Ja pretendents ir personu grupa vai personālsabiedrība, nolikuma 4.1.1.apakšpunktā noteiktais pieteikums jāparaksta visiem personu grupas vai personālsabiedrības dalībniekiem.

4.1.4. Apliecinājums par iepriekšējo pieredzi atbilstoši nolikuma pielikumam Nr.3 un atsauksmes un/vai pieņemšanas – nodošanas aktu kopijas.

4.1.5. Ja pretendents balstās uz citu personu iespējām, lai apliecinātu, ka tā kvalifikācija atbilst nolikumā izvirzītajām kvalifikācijas prasībām, un/vai pakalpojuma sniegšanai plāno piesaistīt apakšuzņēmējus:

4.1.5.1. visu apakšuzņēmējiem nododamo pakalpojumu saraksts atbilstoši Apakšuzņēmēju saraksta formai (nolikuma pielikums Nr.5);

4.1.5.2. personas, uz kuras iespējām pretendents balstās, un/vai apakšuzņēmēja apliecinājums atbilstoši Apakšuzņēmēja un/vai personas, uz kuras iespējām pretendents balstās, apliecinājuma formai (nolikuma pielikums Nr.6) par gatavību sniegt Apakšuzņēmēju sarakstā norādītos pakalpojumus un/vai nodot pretendenta rīcībā iepirkuma līguma izpildei nepieciešamos resursus. Personai, uz kuras iespējām pretendents balstās, jābūt reģistrētai atbilstoši normatīvo aktu prasībām, ja šāda reģistrācija ir nepieciešama saskaņā ar normatīvajiem aktiem;

4.1.5.3. dokumentu vai dokumentus, kas apliecina personas, uz kuras iespējām pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt šo personu iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās personas tiesības pārstāvēt attiecīgo juridisko personu.

4.1.6. Ja piedāvājumu iesniedz personu apvienība, visi tās dalībnieki savstarpēji noslēdz un piedāvājumā iekļauj sabiedrības līgumu vai citu dokumentu, tā tekstā norādot sekojošo:

4.1.6.1. nosacījumu, ka katrs apvienības dalībnieks atsevišķi un visi kopā ir atbildīgi par iepirkuma līguma noslēgšanu un izpildi, ja pretendentam tiks piešķirtas līguma slēgšanas tiesības;

4.1.6.2. atbildīgo dalībnieku un/vai personu, kas ir pilnvarota parakstīt piedāvājumu, iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja;

4.1.6.3. katra personu apvienības dalībnieka veicamās darbības un to apjomu līguma izpildē.

4.2. Tehniskais piedāvājums.

4.2.1. Pretendentam piederošo vai pieejamo uz nomas līguma vai valdījuma tiesību pamata iekārtu, mehānismu un citu tehnisko līdzekļu, kuri nepieciešami iepirkuma līgumā paredzēto pakalpojumu sniegšanai, saraksts (Apliecinājuma par tehnisko nodrošinājumu forma nolikuma pielikumā Nr.7).

4.3. Finanšu piedāvājums.

4.3.1. Finanšu piedāvājumā iekļaujamas visas ar Tehniskajā specifikācijā noteikto darbību veikšanu saistītās izmaksas, visi normatīvajos aktos paredzētie nodokļi, atsevišķi izdalot pievienotās vērtības nodokli (turpmāk – PVN), kā arī visas ar to netieši saistītās izmaksas (nolikuma pielikums Nr.4).

4.3.2. Avansa maksājums iepirkuma līgumā nav paredzēts.

**5. Piedāvājumu vērtēšanas un izvēles kritēriji**

5.1. Piedāvājumu noformējuma pārbaudi un vērtēšanu iepirkuma komisija veic slēgtā sēdē.

5.2. Piedāvājumu izvērtēšanu komisija veic 3 (trīs) posmos.

5.2.1. 1.posms – Piedāvājumu noformējuma un iesniegto dokumentu atbilstības pārbaude:

5.2.1.1.komisija pārbauda, vai piedāvājums sagatavots un noformēts atbilstoši nolikuma prasībām;

5.2.1.2.komisija pārbauda, vai iesniegtie pretendentu atlases dokumenti atbilst nolikuma prasībām;

5.2.1.3.nolikuma prasībām neatbilstoši piedāvājumi tiks noraidīti un uz vērtēšanas 2.posmu netiks virzīti.

5.2.2. 2.posms – Tehniskā un finanšu piedāvājuma atbilstības pārbaude – komisija pārbauda, vai tehniskais un finanšu piedāvājums sagatavots atbilstoši nolikuma prasībām.

5.2.3. 3.posms – Piedāvājumu vērtēšana:

5.2.3.1.komisija pārbauda, vai finanšu piedāvājumos nav aritmētisku kļūdu;

5.2.3.2.komisija pārbauda, vai nav iesniegts nepamatoti lēts piedāvājums;

5.2.3.3.tiek izvēlēts **piedāvājums ar viszemāko cenu**;

5.2.3.4.komisija pārbauda, vai pretendentam, kuram būtu piešķiramas iepirkuma līguma slēgšanas tiesības, nav konstatējami Publisko iepirkumu likuma (turpmāk – PIL) 9.panta astotajā daļā paredzētie gadījumi;

5.2.3.5.komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL [14.panta](https://likumi.lv/doc.php?id=287760#p14) otrās daļas noteikumus.

5.3. Ja komisija konstatē, ka vairāki pretendenti piedāvāja vienādas viszemākās līgumcenas, komisija izvēlas tā pretendenta piedāvājumu, kuram ir lielāka pieredze līdzīgo pakalpojumu sniegšanā. Šajā gadījumā tiks salīdzināta apliecinājumos par iepriekšējo pieredzi iekļautā informācija par konkrētā sniegtā pakalpojuma apjomu – izpildītā līguma kopējo summu (EUR) bez PVN.

5.4. Ja iepirkuma uzvarētājs atsakās slēgt iepirkuma līgumu, komisija pieņem lēmumu par iepirkuma līguma slēgšanu ar nākamo pretendentu, kurš piedāvājis zemāko cenu, vai pieņem lēmumu pārtraukt iepirkumu*.*

5.5. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, komisija pieņem lēmumu izbeigt iepirkumu bez rezultāta.

5.6. Komisija 3 (triju) darbdienu laikā pēc tam, kad pieņemts lēmums piešķirt līguma slēgšanas tiesības vai izbeigt iepirkumu bez rezultāta, vai pārtraukt iepirkumu, informē visus pretendentus par pieņemto lēmumu, kā arī sagatavo un publicē publikāciju vadības sistēmā attiecīgo informāciju.

**6. Iepirkuma līgums**

6.1. Pasūtītājs slēdz iepirkuma līgumu saskaņā ar PIL [60.panta](https://likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar iepirkuma komisijas izraudzīto pretendentu.

6.2. Iepirkuma uzvarētājam iepirkuma līgums ar pasūtītāju jāparaksta 5 (piecu) darbdienu laikā no brīža, kad ir saņemts pasūtītāja uzaicinājums to parakstīt.

6.3. Iepirkuma līgumu slēdz, pamatojoties uz pretendenta piedāvājumu, atbilstoši nolikuma pielikumā Nr.8 noteiktajam līguma projektam.

**7. Iepirkuma komisijas tiesības un pienākumi**

7.1. Iepirkuma komisijai ir tiesības:

7.1.1. lemt par iepirkuma pārtraukšanu;

7.1.2. noraidīt piedāvājumus, ja tie neatbilst iepirkuma nolikuma prasībām;

7.1.3. neizvēlēties nevienu no piedāvājumiem, ja piedāvātās līgumcenas pārsniedz paredzētus budžeta līdzekļus;

7.1.4. pieprasīt, lai pretendents rakstiski precizē informāciju par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai.

7.2. Iepirkuma komisijai ir pienākums:

7.2.1. izskatīt visus pretendentu piedāvājumus;

7.2.2. rakstiski informēt pretendentu par konstatētajām aritmētiskām kļūdām;

7.2.3. lemt par piedāvājuma atdošanu (nosūtīšanu) atpakaļ pretendentam gadījumos, kad nav ievērota nolikumā noteiktā piedāvājumu iesniegšanas kārtība un/vai termiņš;

7.2.4. noteikt iepirkuma uzvarētāju vai pieņemt lēmumu par iepirkuma izbeigšanu bez rezultāta;

7.2.5. rakstiski informēt visus pretendentus par iepirkuma rezultātiem 3 (triju) darbdienu laikā pēc lēmumu pieņemšanas.

**8. Pretendenta tiesības un pienākumi**

8.1. Pretendentam ir pienākums rakstveidā, iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, ja iepirkuma komisija to pieprasa.

8.2. Piedāvājuma sagatavošanas laikā pretendentam ir tiesības rakstveidā pieprasīt papildu informāciju par iepirkuma nolikumā iekļautajām prasībām. Pieprasījums jāiesniedz savlaicīgi, ņemot vērā, ka iepirkuma komisijai papildu informācija jāsniedz 3 (triju) darbdienu laikā, bet ne vēlāk, kā 4 (četras) dienas pirms noteiktā piedāvājumu iesniegšanas termiņa beigām.

8.3. Līdz piedāvājumu iesniegšanas termiņa beigām pretendents ir tiesīgs atsaukt vai mainīt savu piedāvājumu. Atsaukumam ir bezierunu raksturs, un tas izbeidz turpmāko pretendenta dalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta pilnvarotas personas parakstu.

**9. Nolikuma pielikumi**

9.1. Iepirkuma nolikumam pievienotie 8 (astoņi) pielikumi ir nolikuma neatņemamas sastāvdaļas:

|  |  |
| --- | --- |
| 9.1.1. Pielikums Nr.1 | “Tehniskā specifikācija”;  |
| 9.1.2. Pielikums Nr.2  | “Pieteikums dalībai iepirkumā” (forma);  |
| 9.1.3. Pielikums Nr.3 | “Apliecinājums par iepriekšējo pieredzi” (forma);  |
| 9.1.4. Pielikums Nr.4  | “Finanšu piedāvājums” (forma);  |
| 9.1.5. Pielikums Nr.5 | “Apakšuzņēmēju saraksts” (forma);  |
| 9.1.6. Pielikums Nr.6 | “Apakšuzņēmēja un/vai personas, uz kuras iespējām pretendents balstās, apliecinājums” (forma); |
| 9.1.7. Pielikums Nr.7 | “Apliecinājums par tehnisko nodrošinājumu” (forma);  |
| 9.1.8. Pielikums Nr.8 | “Līgums” (projekts). |
|  |

Iepirkuma komisijas priekšsēdētājs A.Kindzulis

***Pielikums Nr.1***

**TEHNISKĀ SPECIFIKĀCIJA**

1. **Grants – šķembu ceļu pretputekļu absorbenta iestrāde granulu veidā**.
	1. **Uzdevums** –Novērst grants – šķembu maisījuma ceļa seguma putēšanu.
	2. **Mērvienība** –Pretputēšanas materiāla iestrādātie grants – šķembu ceļa kvadrātmetri (m2).
	3. **Darba apraksts**:
		1. Ceļu seguma greiderēšana pirms pretputekļu absorbenta iestrādes.
		2. Pretputekļu absorbenta iestrāde uz ceļa virsmas ar sāls kaisītāja palīdzību atbilstoši ražotāja specifikācijai.
		3. Ceļu seguma veltņošana vai greiderēšana pēc pretputekļu absorbenta iestrādes.
		4. Lai varētu veikt pretputekļu absorbenta iestrādi ceļa segumam jābūt mitram.
	4. **Materiāli** – Grants ceļu putekļu absorbents (Kalcija hlorīda maisījums), kas novērš grants – šķembu ceļa putekļošanos, ir videi draudzīgs, kas piemērots Latvijas Republikas klimatiskajiem apstākļiem (min. 200g uz 1m2).
	5. **Iekārtas**:
		1. Grants ceļu putekļu absorbenta kaisīšanai piemērots kaisītājs.
		2. Greideris ar pilnu masu no 11 t.
		3. Veltnis ar pilnu masu no 6 t (ieteicams pneimoriteņu veltnis), ja tas tehnoloģiski nepieciešams.
	6. **Darba izpilde**:
		1. Grants ceļu putekļu absorbentu iestrādā atbilstoši ražotāja tehniskajai specifikācijai.
		2. Darba uzsākšana pēc pasūtītāja pieprasījuma 3-5 darba dienu laikā.
		3. Darba apjomi var tikt sadalīti vairākās iestrādes reizēs.
	7. **Prasības izpildītam darbam** –Uz grants – šķembu maisījuma ceļiem nedrīkst veidoties putekļi pēc transportlīdzekļu pārvietošanās pa ceļa seguma klātni ne mazāk kā 2 (divus) mēnešus no darbu pabeigšanas, neatkarīgi no laikapstākļiem.
	8. **Uzmērījumi un kvalitātes novērtējums**:
		1. Pasūtītāja pārstāvis veic apjoma uzmērījumus pēc faktiskās darba apjoma tāmes.
		2. Ja transportlīdzeklim pārvietojoties pa grants – šķembu maisījuma ceļu veidojas putekļi, tad izpildītājam vienas nedēļas laikā jāveic atkārtota pretputekļu absorbenta iestrāde uz ceļa.
2. **Plānotais darbu apjoms**:

|  |  |  |  |  |  |
| --- | --- | --- | --- | --- | --- |
| ***Indekss*** ***Pašvaldības ceļš* (*iela*)** | ***No*** | ***Līdz*** | ***Posma garums km*** | ***Apdzīvota vieta*** | ***Pagasts*** |
| Bērzu aleja, Lūznava | 0,420 | 0,532 | 0,112 | Lūznava | Lūznavas |
| 6806 Astiki – Lūznava | 2,740 | 3,140 | 0,400 | Lūznava | Lūznavas |
| Muižnieku iela, Vertukšne | 0,000 | 0,160 | 0,160 | Vertukšne | Lūznavas |
| Liepu iela, Veczosna | 0,095 | 0,500 | 0,405 | Veczosna | Lūznavas |
| Dārzu iela, Zosna | 0,000 | 0,500 | 0,500 | Zosna | Lūznavas |
| Liepu iela, Rosica | 0,000 | 0,300 | 0,300 | Rosica | Stoļerovas |
| Upes iela, Stoļerova | 0,000 | 0,400 | 0,400 | Stoļerova | Stoļerovas |
| 4405 Marientāle – Juzupole – Pesčanka | 0,300 | 0,700 | 0,400 | Marientāle | Bērzgales |
| Šķērsiela, Bērzgale | 0,000 | 0,300 | 0,300 | Bērzgale | Bērzgales |
| 4227 Greivuļi – Kaļvi | 0,450 | 0,750 | 0,300 | Greivuļi.  | Audriņu |
| 4216 L.Puderova – Kipļuki | 0,000 | 0,400 | 0,400 | L.Puderrova  | Audriņu |
| 7507 Rasnupļi – Miurinīki – Brožgola | 0,220 | 0,600 | 0,380 | Rasnupļi | Nautrēnu |
| 9616 Gabinova – Burzova – Škeņeva | 2,060 | 2,660 | 0,600 | Škeņeva | Verēmu |
| 9621 Iugulova – Silinīki | 0,000 | 0,450 | 0,450 | Iugulova | Verēmu |
| 9629 Iugulova – Djogi | 0,650 | 1,125 | 0,475 | Iugulova | Verēmu |
| 9634 Gajova – Taudejāņi | 0,000 | 1,000 | 1,000 | Gajova | Verēmu |
| 9634 Gajova – Taudejāņi | 1,800 | 2,400 | 0,600 | Taudejāņi | Verēmu |
| 9609 Lejas Ančupāni –Meļņova | 0,000 | 0,200 | 0,200 | Lejas Ančupāni  | Verēmu |
| 9609 Lejas Ančupāni – Meļņova | 0,600 | 1,460 | 0,860 | Meļņova | Verēmu |
| Kr.Barona iela, Malta | 0,000 | 0,860 | 0,860 | Malta | Maltas |
| Zamostjes iela, Malta | 0,000 | 0,820 | 0,820 | Malta | Maltas |
| 7020 Černoste – Garkalni | 0,000 | 1,200 | 1,200 | Černoste | Maltas |
| Celtnieku iela, Malta | 0,000 | 0,520 | 0,520 | Malta | Maltas |
| Parka iela, Malta | 0,000 | 0,290 | 0,290 | Malta | Maltas |
| Līvānu iela, Malta | 0,000 | 0,320 | 0,320 | Malta | Maltas |
| Lauku iela, Malta | 0,000 | 1,030 | 1,030 | Malta | Maltas |
| Meža iela, Malta | 0,000 | 0,500 | 0,500 | Malta | Maltas |
| L.Samuilovas iela, Malta | 0,000 | 0,732 | 0,732 | Malta | Maltas |
| Viļānu iela, Malta | 0,000 | 0,366 | 0,366 | Malta | Maltas |
| Zaļā iela, Malta | 0,000 | 0,200 | 0,200 | Malta | Maltas |
| Skolas iela, Malta | 0,000 | 0,250 | 0,250 | Malta | Maltas |
| 5016 Autobusa pietura uz ceļa Rēzekne – Gulbene līdz ceļam Rēzekne – Strūžāni | 0,000 | 0,650 | 0,650 | Dricāni | Dricānu |
| 5020 Ceļš Rēzekne – Gulbene – z/s “Ozoli” | 0,000 | 0,400 | 0,400 | Dricāni | Dricānu |
| 7801 Ozolmuiža – Laļi  | 4,000 | 4,500 | 0,500 | Laļi | Ozolmuižas |
| 7803 Kozori – apvedceļš –M.Garanči | 4,400 | 4,700 | 0,300 | M.Garanči | Ozolmuižas |
| 7804 Vecais Viļānu ceļšSpundžānos | 0,300 | 1,100 | 0,800 | Spundžāni | Ozolmuižas |
| 7806 Garanču vecais ceļš  | 0,560 | 0,950 | 0,390 | Garanči  | Ozolmuižas |

**Kopējais posmu garums – 18,370 km**.

**Vidējais ceļa platums – 5 m**.

**Kartogrāfiskais materiāls –** [**http://rezeknesnovads.lv/grafiska-dala-pagastu-un-novada-kartes/**](http://rezeknesnovads.lv/grafiska-dala-pagastu-un-novada-kartes/)

* + ***Pielikums Nr.2***

#### PIETEIKUMS

#### dalībai iepirkumā “Pretputekļu absorbenta iestrāde

#### grants – šķembu ceļu seguma virskārtā”

(identifikācijasRNP 2018/17)

|  |
| --- |
| \_\_\_\_\_\_\_\_\_\_\_\_\_\_\_\_ |
| (pieteikuma sastādīšanas vieta) |
| 2018.gada \_\_\_ .\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_, |
| (pretendenta nosaukums) (reģistrācijas numurs) |

1. Izskatot iepirkuma nolikumu ar pielikumiem, apliecinu, ka pretendents tos izpratis un to prasībām piekrīt.
2. Pretendents piedāvā sniegt pakalpojumus saskaņā ar Tehnisko specifikāciju iepirkumā **“Pretputekļu absorbenta iestrāde grants – šķembu ceļu seguma virskārtā”** (identifikācijasNr. RNP 2018/17), līguma noteikumiem un iesniegto piedāvājumu.
3. Pretendents piekrīt iepirkuma nolikumam pievienotā līguma projekta noteikumiem.
4. Apliecinu, ka pretendents ir pienācīgi iepazinies ar tehnisko specifikāciju, tajā skaitā ar tajos ietvertajiem risinājumiem, darba apjomu, pielietojamajiem materiāliem un prasībām, un atsakās saistībā ar to izvirzīt jebkāda satura iebildumus vai pretenzijas.
5. Apliecinu, ka pakalpojumu sniegšanai pretendents spēj nodrošināt tādu darbinieku piesaistīšanu, kuriem ir pieredze līdzvērtīgu darbu veikšanā.
6. Apliecinu, ka pretendents spēj nodrošināt tehniskajā specifikācijā norādīto darbu izpildei nepieciešamo tehniku, iekārtas, instrumentus un citu rīkus.
7. Informēju, ka pretendents līguma izpildē paredz / neparedz (*nevajadzīgo svītrot*) apakšuzņēmēju piesaistīšanu.

|  |
| --- |
| Piedāvājuma summa (bez PVN)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Apstiprinu un garantēju sniegto ziņu patiesumu** |
| **Pretendents** |  |
| **Reģistrācijas Nr.**  |  |
| **Adrese:** |  |
| **Fakss:** |  |
| **E-pasts:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds** |  |
| **Amats** |  |
| **Paraksts\*** |  |
| **Datums** |  |
| \*Paraksta pretendenta ar paraksta tiesībām apveltītā vai pilnvarota persona |

***Pielikums Nr.3***

**APLIECINĀJUMS**

**par iepriekšējo pieredzi\***

1. Pretendenta nosaukums: \_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Apliecinu, ka pretendentam iepriekšējo triju gadu laikā ir pieredze pretputekļu absorbenta iestrādes pakalpojumu sniegšanā grants – šķembu ceļu seguma virskārtā:

|  |  |  |  |
| --- | --- | --- | --- |
| ***Pakalpojuma sniegšanas vieta***, ***darba apjoms*** | ***Pakalpojuma sniegšanas periods*** (darbu izpildes termiņš) ***gads***, ***mēnesis*** (no – līdz) | ***Līguma*** ***kopējā summa*** | ***Pasūtītāja kontaktpersona***, ***tālrunis*** |
|  |  |  |  |
|  |  |  |  |
|  |  |  |  |

\* Jāpievieno vismaz viena pozitīva atsauksme no pasūtītāja par sniegtajiem pakalpojumiem un/vai pieņemšanas – nodošanas akta kopija, kas apliecina pieredzes atbilstību iepirkuma nolikuma 3.5.punktā izvirzītajām prasībām.

|  |  |
| --- | --- |
| Amats, vārds, uzvārds  |  |
| Paraksts\* |  |
| Datums |  |

**\***Paraksta pretendenta ar paraksta tiesībām apveltītā vai pilnvarota persona

***Pielikums Nr.4***

**FINANŠU PIEDĀVĀJUMS**

**iepirkumā** **“Pretputekļu absorbenta iestrāde grants – šķembu ceļu seguma virskārtā”**

(identifikācijas Nr. RNP 2018/17)

|  |  |
| --- | --- |
| ***Pakalpojumu nosaukums*** | ***Piedāvātā vienības cena bez PVN, EUR*** (par 1 m2)  |
| **Pretputekļu absorbenta iestrāde grants – šķembu ceļu seguma virskārtā** |  |
| **Kopējā līgumcena**, **EUR** (bez PVN) |  |
| **PVN 21%** |  |
| **Kopā ar PVN** |  |

Cenā ir iekļautas visas nodevas, nodokļi, piegādes un citi izdevumi, kas ir nepieciešami un saistoši pakalpojumu sniedzējam, izņemot pievienotās vērtības nodokli.

Saskaņā ar iepirkuma nolikumu, es, apakšā parakstījies, apstiprinu, ka pretendents piedāvā pretputekļu absorbenta iestrādi grants – šķembu ceļu seguma virskārtā saskaņā ar iepirkuma līguma noteikumiem par kopējo summu:

**Piedāvājuma kopējā summa EUR <*cipariem*> (neieskaitot PVN )**

**<*summa vārdiem*> .**

|  |  |
| --- | --- |
| **Amats, vārds, uzvārds**  |  |
| **Paraksts\*** |  |
| **Datums** |  |
|  |  |
|  |  |

\*Paraksta pretendenta ar paraksta tiesībām apveltītā vai pilnvarota persona

***Pielikums Nr.5***

**APAKŠUZŅĒMĒJU SARAKSTS**

|  |  |  |
| --- | --- | --- |
| ***Nr.******p.k.*** | ***Apakšuzņēmēja nosaukums, reģistrācijas numurs, adrese un kontaktpersona*** | ***Nododamo pakalpojumu daļa*** |
| *Darbu nosaukums, saskaņā ar Tehnisko specifikāciju* | *Darbu apjoms EUR* (bez PVN) *un % no kopējās līgumcenas* |
| 1 |  |  |  |
| 2 |  |  |  |
| 3 |  |  |  |

|  |  |
| --- | --- |
| **Amats, vārds, uzvārds**  |  |
| **Paraksts\*** |  |
| **Datums** |  |

\*Paraksta pretendenta ar paraksta tiesībām apveltītā vai pilnvarota persona

***Pielikums Nr.6***

Apakšuzņēmēja un/vai personas, uz kuras iespējām pretendents balstās,

APLIECINĀJUMS

Ar šo <*apakšuzņēmēja vai personas, uz kuras iespējām pretendents balstās, nosaukums un reģistrācijas numurs* (*juridiskai personai*) *vai vārds, uzvārds un personas kods* (*fiziskai personai*), *adrese*>:

1. apliecina, ka ir informēts par to, ka <*pretendenta nosaukums, reģistrācijas numurs un adrese*> (turpmāk – Pretendents) iesniedz piedāvājumu Rēzeknes novada pašvaldības, reģistrācijas Nr.90009112679, (turpmāk – Pasūtītājs) organizētā iepirkuma „Pretputekļu absorbenta iestrāde grants – šķembu ceļu seguma virskārtā” (identifikācijas Nr. RNP 2018/17) ietvaros;
2. gadījumā, ja ar Pretendentu tiks noslēgts iepirkuma līgums, apņemas:

[sniegt šādus pakalpojumus: <*īss pakalpojumu apraksts atbilstoši Apakšuzņēmēju sarakstā norādītajam*> un/vai]

[nodot Pretendentam šādus resursus: <*īss Pretendentam nododamo resursu* (*piemēram*, *finanšu resursu*, *speciālistu un/vai tehniskā aprīkojuma*) *apraksts*>].

|  |
| --- |
| <*Ar paraksta tiesībām apveltītās personas amata nosaukums, vārds un uzvārds*> |
| <*Paraksts*> |

***Pielikums Nr.7***

**APLIECINĀJUMS**

**par tehnisko nodrošinājumu**

**iepirkumā „Pretputekļu absorbenta iestrāde grants – šķembu ceļu seguma virskārtā”**

(identifikācijas Nr. RNP 2018/17)

|  |  |  |  |
| --- | --- | --- | --- |
| ***Tehnika un aprīkojums*** | ***Ražotājs*** | ***Valdījuma tiesību pamats*** (*īpašumā, nomā vai cits – norādīt*) | ***Dokuments*** (*tehniskā pase, nomas līgums vai cits – norādīt*)  |
| <*Grants ceļu putekļu absorbentu kaisīšanai piemērots kaisītājs*> |  |  |  |
| <*Greiders ar pilnu masu no 11 tonnām*> |  |  |  |
| <*Veltnis ar pilnu masu no 6 tonnām*>  |  |  |  |
|  |  |  |  |
|  |  |  |  |

<*Ar paraksta tiesībām apveltītās personas amata nosaukums, vārds un uzvārds*>

 <*Paraksts*>

***Pielikums Nr.8***

*Projekts*

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

Rēzeknē 2018.gada \_\_.\_\_\_\_\_\_

**Rēzeknes novada pašvaldība**, reģistrācijas Nr.90009112679, domes priekšsēdētāja Monvīda Švarca personā,kurš rīkojas uz Nolikuma pamata, turpmāk – ***Pasūtītājs***, no vienas puses, un <***iepirkuma uzvarētāja nosaukums***>, reģistrācijas Nr. <*reģistrācijas* *numurs*>, <*personas, kurai ir tiesības parakstīt līgumu uzvarējušā pretendenta vārdā, amats, vārds*, *uzvārds*> personā, kurš(-a) rīkojas uz <*dokumenta nosaukums, ar kuru tiek piešķirtas* *tiesības parakstīt līgumu*> pamata, turpmāk – ***Izpildītājs***, no otras puses, turpmāk abi kopā arī ***Puses***, bet katrs atsevišķi – arī ***Puse***, pamatojoties uz iepirkuma „Pretputekļu absorbenta iestrāde grunts – šķembu ceļu seguma virskārtā” (identifikācijas Nr. RNP 2018/17), turpmāk – ***Iepirkums***, rezultātiem, noslēdz šo līgumu, turpmāk – ***Līgums***, par sekojošo.

***1. Līguma priekšmets***

1.1. Pasūtītājs uzdod, bet Izpildītājs apņemas par samaksu ar saviem darba rīkiem, ierīcēm un darbaspēku veikt pretputekļu absorbenta iestrādi grants – šķembu ceļu seguma virskārtā, turpmāk – ***Pakalpojumi***. Pakalpojumi tiek sniegti saskaņā ar Līguma nosacījumiem un atbilstoši Tehniskai specifikācijai (Līguma pielikums Nr.1) un Iepirkumā iesniegtajam Tehniskajam un Finanšu un piedāvājumam (Līguma pielikumi Nr.2 un Nr.3).

1.2. Konkrēto Pakalpojumu sniegšanu visā Līguma darbības laikā pasūta Pasūtītāja kontaktpersona – Rēzeknes novada pašvaldības Saimnieciskā nodrošinājuma nodaļas komunālinženieris Alberts Ķindzulis, nosūtot pasūtījumu elektroniski uz Izpildītāja e-pastu: <*e-pasta* *adrese*>.

1.3. Izpildītājam Pakalpojumu sniegšana pasūtījumā norādītajā objektā jāuzsāk ne vēlāk kā 5 (piecu) dienu laikā no pasūtījuma saņemšanas.

***2. Līgumcena un norēķinu kārtība***

2.1. Samaksa par atbilstoši Tehniskai specifikācijai un atbilstošajā kvalitātē sniegto pakalpojumu noteikta saskaņā ar Finanšu piedāvājumu (Līguma pielikums Nr.3) – EUR \_\_\_\_\_\_ par 1 m2, neieskaitot pievienotās vērtības nodokli, turpmāk – ***PVN***.

2.2. Līgumcena par Pakalpojumu sniegšanu Līguma 6.1.punktā noteiktajā laika posmā nepārsniegs EUR \_\_\_\_\_\_\_\_(<*summa vārdiem*>) bez PVN. PVN 21% summa – EUR \_\_\_\_\_\_\_ (<*summa vārdiem*>). Kopējā Līguma summa ar PVN – EUR \_\_\_\_\_\_\_ (<*summa vārdiem*>).

2.3. Līgumcenā tiek ietvertas visas izmaksas par materiālu piegādi un izpildīto darbu.

2.4. Parakstot Līgumu Izpildītājs apzinās, ka Pasūtītājam nav pienākums Līguma darbības laikā pasūtīt Pakalpojumus par visu kopējo Līguma summu pilnā apmērā.

2.5. Samaksu par sniegtajiem Pakalpojumiem Pasūtītājs veic 10 (desmit) darba dienu laikā no Pakalpojumu pieņemšanas – nodošanas akta parakstīšanas un Izpildītāja rēķina saņemšanas.

2.6. Izpildītājs ir tiesīgs izrakstīt rēķinu pēc Pakalpojuma pieņemšanas – nodošanas akts noformēšanas un parakstīšanas no Pasūtītāja puses, ja aktā konstatēts, ka Pakalpojumi sniegti atbilstoši Līguma noteikumiem un normatīvo aktu prasībām.

2.7. Jebkurus maksājumus Pasūtītājs veic, pamatojoties uz Izpildītāja izsniegtiem rēķiniem. Rēķins uzskatāms par apmaksātu, kad Pasūtītājs veicis pārskaitījumu no konta bankā.

2.8. Ja Pasūtītājs kavē rēķina apmaksu, Izpildītājs ir tiesīgs pieprasīt no Pasūtītāja nokavējuma procentus 0,1% (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no pamatparāda summas.

2.9. Ja Izpildītāja vainas dēļ Līgumā noteiktajā termiņā nav sniegti Pakalpojumi, Pasūtītājs ir tiesīgs pieprasīt no Izpildītāja nokavējuma procentus 0,1% (nulle komats viens procents) apmērā no termiņā neizpildīto vai nenodoto Pakalpojumu vērtības par katru nokavēto dienu, bet ne vairāk kā 10% (desmit procenti) no kavēto Pakalpojumu vērtības.

***3. Līguma izpildes kārtība***

3.1. Pirms konkrētā ceļa posmā veicamo darbu uzsākšanas tiek saskaņots sniedzamo Pakalpojumu apjoms. Izpildītāja pilnvarotā persona telefoniski saskaņo Pakalpojumu sniegšanas nepieciešamību ar Pasūtītāja pilnvaroto pārstāvi.

3.2. Ja laika apstākļu dēļ nav nepieciešams veikt noteikta veida darbus, kas minēti Tehniskajā specifikācijā, Pasūtītājam ir tiesības samazināt sniedzamo Pakalpojumu apjomu. Pakalpojumu apjoma samazinājums nevar būt par pamatu Izpildītāja pretenzijai pret Pasūtītāju.

***4. Pasūtītāja tiesības un pienākumi***

4.1. Pasūtītājs apņemas:

4.1.1. pieņemt un apmaksāt kvalitatīvi sniegtos Pakalpojumus saskaņā ar Līguma noteikumiem;

4.1.2. neradīt šķēršļus Pakalpojumu sniegšanai;

4.1.3. pēc Izpildītāja uzaicinājuma piedalīties Pakalpojumu pieņemšanas – nodošanas aktu sastādīšanā un apstiprināšanā;

4.1.4. pēc nepieciešamības pasūtīt Pakalpojumu sniegšanu un dot norādījumu Izpildītājam uzsākt Pakalpojumu sniegšanu.

4.2. Pasūtītājam ir tiesības:

4.2.1. netraucējot Izpildītāja darbību, atrasties Pakalpojumu sniegšanas vietā;

4.2.2. pieprasīt no Izpildītāja informāciju par Pakalpojumu sniegšanas gaitu;

4.2.3. dot norādījumus un ieteikumus Izpildītājam nolūkā uzlabot Pakalpojumu efektivitāti;

4.2.4. nepieciešamības gadījumā noteikt Izpildītājam sniedzamo Pakalpojumu prioritāro secību;

4.2.5. bez Izpildītāja pārstāvja klātbūtnes, kā arī kopā ar to apsekot Pakalpojumu sniegšanas vietas, nolūkā pārbaudīt Pakalpojumu kvalitāti, kā arī sastādīt aktus par atklātajiem trūkumiem.

***5. Izpildītāja tiesības un pienākumi***

5.1. Izpildītājam ir pienākums:

5.1.1. kvalitatīvi un Līgumā noteiktajā kārtībā sniegt Pakalpojumus;

5.1.2. uzsākt Pakalpojumu sniegšanu 5 (piecu) dienu laikā pēc pasūtījuma un Pasūtītāja norādījuma saņemšanas par Pakalpojumu sniegšanas uzsākšanu;

5.1.3. pēc Pasūtītāja pieprasījuma informēt to par Pakalpojumu sniegšanas gaitu;

5.1.4. uzaicināt Pasūtītāja pārstāvi sastādīt sniegto Pakalpojumu pieņemšanas – nodošanas aktu;

5.1.5. ievērot Pasūtītāja noteikto Pakalpojumu sniegšanas prioritāro secību;

5.1.6. pildīt Pasūtītāja norādījumus, kas vērsti uz Pakalpojumu efektivitātes uzlabošanu;

5.1.7. pēc Pasūtītāja pieprasījuma par saviem līdzekļiem nekavējoties novērst sniegto Pakalpojumu trūkumus.

5.2. Izpildītājam ir tiesības Pakalpojumu sniegšanai izmantot darbarīkus, iekārtas un tehniku pēc saviem ieskatiem, vienlaicīgi ievērojot Līguma noteikumus un Līgumā ietvertās prasības.

5.3. Izpildītājam ir tiesības Pakalpojumu sniegšanai piesaistīt apakšuzņēmējus Publisko iepirkumu likumā noteiktajā kārtībā.

5.4. Izpildītājs sedz Pasūtītājam un/vai trešajām personām visus tos zaudējumu, kurus tas vai piesaistītais apakšuzņēmējs radījis, sniedzot Pakalpojumus.

5.5. Izpildītājs apliecina, ka tā valdījumā ir Pakalpojumu sniegšanai nepieciešamā tehnika, darba rīki un iekārtas, kā arī tā darbiniekiem ir Pakalpojumu sniegšanai nepieciešamās zināšanas un iemaņas.

5.6. Izpildītājs ir atbildīgs par darba drošības un citu Pakalpojumu sniegšanu reglamentējošo normatīvo aktu prasību izpildi.

***6. Līguma termiņš***

6.1. Līgums stājas spēkā ar tā abpusējas parakstīšanas (noslēgšanas) brīdi un ir spēkā līdz Pušu saistību pilnīgai izpildei.

6.2. Līguma izpildes termiņš – **līdz 2018.gada** **1.oktobrim**.

6.3. Nepieciešamības gadījumā, Pusēm vienojoties, Līguma izpildes termiņš var tikt pagarināts, ja netiek sasniegta Līguma 2.2.punktā noteiktā kopējā Līguma summa. Uz Līguma termiņa pagarināšanu attiecināmi Līguma 8.5.punkta noteikumi.

***7. Pakalpojumu pieņemšanas – nodošanas akta noformēšanas kārtība***

7.1. Pakalpojumu pieņemšanas – nodošanas aktu, turpmāk – ***Akts***, pēc konkrēto Pakalpojumu sniegšanas sastāda Izpildītājs, un kopīgi apstiprina Pušu pārstāvji.

7.2. Aktā norādāma sekojoša informācija: sniegto Pakalpojumu uzskaitījums, atzīme par darbu pieņemšanu vai to nepieņemšanu, atklāto defektu uzskaitījums un to īss apraksts, atklāto defektu novēršanas termiņš, kas vienlaicīgi ir jauna Akta sastādīšanas datums.

7.3. Ja jebkurā Pakalpojumu sniegšanas stadijā vai noformējot Pakalpojumu pieņemšanas – nodošanas aktu starp Pusēm rodas strīds par Pakalpojumu kvalitāti un šo strīdu nav iespējams atrisināt sarunu ceļā, tad 3 (triju) darba dienu laikā no attiecīgo apstākļu atklāšanās Puses kopīgi izraugās un pieaicina neatkarīgu attiecīgās nozares speciālistu, kura atzinums ir galīgs un Pusēm saistošs. Minētā speciālista pakalpojumus apmaksā Puse, kuras viedoklis attiecīgajā situācijā vismazāk sakritis ar pieaicinātā speciālista atzinumu.

7.4. Ja kāda no Pusēm Līgumā noteiktajā termiņā nepamatoti atsakās piedalīties Pakalpojumu pieņemšanas – nodošanas akta sastādīšanā un apstiprināšanā vai Pakalpojumu sniegšanas vietu apsekošanas akta sastādīšanā un parakstīšanā, tad otra Puse ir tiesīga šos aktus sastādīt vienpersoniski, savukārt Izpildītājs, parakstot Līgumu, apliecina, ka necels pretenzijas pret šādā veidā sastādītajos aktos noteikto.

7.5. Pušu apstiprināts Pakalpojumu pieņemšanas – nodošanas akts, kurā konstatēts, ka Pakalpojumi sniegti atbilstoši Līguma noteikumiem un prasībām, ir pamats Izpildītāja rēķina izrakstīšanai un iesniegšanai Pasūtītājam.

***8. Citi Līguma noteikumi***

8.1. Izpildītājam ir tiesības vienpusēji atkāpties no Līguma pirms noteiktā izpildes termiņa, ja Pasūtītājs saskaņā ar Līguma noteikumiem neveic samaksu ilgāk kā 20 (divdesmit) dienas. Par vienpusēju atkāpšanos no Līguma Izpildītājs rakstiski paziņo Pasūtītājam 5 (piecas) darba dienas iepriekš.

8.2. Pasūtītājs ir tiesīgs vienpusēji atkāpties no Līguma pirms noteiktā izpildes termiņa, ja Izpildītājs nepamatoti nesniedz Pakalpojumus vai sniedz tos neatbilstoši Līguma noteikumiem un normatīvo aktu prasībām, vai atsakās par saviem līdzekļiem novērst atklātos Pakalpojumu trūkumus. Par vienpusēju atkāpšanos no Līguma Pasūtītājs rakstiski paziņo Izpildītājam 5 (piecas) darba dienas iepriekš.

8.3. Šādas vienpusējas atkāpšanas no Līguma gadījumā, sastādāms akts par faktiski sniegtajiem Pakalpojumiem saskaņā ar Līguma 7.sadaļas “Pakalpojumu pieņemšanas – nodošanas akta noformēšanas kārtība” noteikumiem. Uz šāda akta pamata tiek veikti norēķini par faktiski sniegtajiem un pieņemtajiem Pakalpojumiem.

8.4. Puses tiek atbrīvotas no atbildības par savu saistību neizpildi, ja neizpildes cēlonis ir otras Puses vaina, vai nepārvaramas varas apstākļu (kurus attiecīgā Puse nevar ne paredzēt, ne novērst, ne ietekmēt, par kuru rašanos tā nenes atbildību) iestāšanās Līguma darbības laikā.

8.5. Līguma papildinājumi un grozījumi veicami, ievērojot Publisko iepirkumu likuma 61.panta prasības, tie noformējami rakstiski, abpusēji parakstāmi un pievienojami Līgumam.

8.6. Pasūtītājs par pilnvaroto pārstāvi Līguma izpildes laikā nozīmē **Albertu Kindzuli**,tālrunis 64607170, e-pasts: alberts.kindzulis@rezeknesnovads.lv.

8.7.Izpildītājs par pilnvaroto pārstāvi Līguma izpildes laikā nozīmē <***vārds***, ***uzvārds***>, tālrunis <*tālruņa numurs*>, e-pasts: <*e-pasta adrese*>.

8.8. Līgums sastādīts uz 4 (četrām) lapām ar 3 (trim) pielikumiem 2 (divos) identiskos eksemplāros, pa vienam eksemplāram katrai no Pusēm.

8.9. Līguma pielikumi:

8.9.1. Pielikums Nr.1 “Tehniskā specifikācija” uz \_\_\_\_ (<*lapu skaits vārdiem*>) lapām.

8.9.2. Pielikums Nr.2 “Tehniskais piedāvājums” uz \_\_ (<*lapu skaits vārdiem*>) lapām.

8.9.3. Pielikums Nr.3 “Finanšu piedāvājums uz vienas lapas.

***9. Pušu rekvizīti un paraksti***

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība** | <***Juridiskās personas nosaukums***> |
| reģ.Nr.90009112679  | reģ.Nr.<*reģistrācijas numurs*> |
| Atbrīvošanas aleja 95A, Rēzekne, LV-4601 | <*juridiskā adrese*> |
| banka: <*bankas nosaukums*> | banka: <*bankas nosaukums*> |
| konts: <*konta numurs*> | konts: <*konta numurs*> |
| kods: <*bankas kods*> | kods: <*bankas kods*> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| M.Švarcs | <*paraksta atšifrējums*> |